Myyjien paikkavaraukset: kultainen.kiulukka@gmail.com tai puh. 040 822 3922 Markkinapaikkakartta ja -hinnat: Facebook @Lappajärven Markkinat
Tervetuloa Kraatterijärven rannalle! Lappajärven kesämarkkinat ovat Pohjanmaan Järviseudun suurin kesämarkkinatapahtuma. Tänä vuonna vietettävä 50-vuotisjuhla tuo mukanaan joukon uudistuksia markkina-alueelle. Yleisön toiveesta kutsumme paikalle erityisesti suomalaisia kädentaitajia ja alkutuottajia: heille on varattu oma myyntialue edullisilla paikkahinnoilla! Ohjelman kohokohtia on varmasti Suomen kaikkien aikojen ensimmäiset Köydenvedon SM-kisat, jotka kisataan markkina-alueen läheisyydessä perjantaina 19.7. Köydenvetofinaalia juhlistetaan markkina-alueen pääsymaksuttomissa katutansseissa, joita tahdittaa Antti Ahopelto. Ja vuorokausi vaihtuu lauantain puolelle tietysti perinteisessä Koskirockissa! Lauantaina on vuorossa odotettu Lappajärven Vetävin Kylä -köydenvetokisa. Ohjelmalavalla tapahtuu koko markkinoiden ajan: luvassa on musiikkia, puheita ja varmasti yllätysohjelmaakin! Markkina-aika: pe 19.7. klo 10-18 ja la 20.7. klo 9-15. Lappajärven Yrittäjät ry toivottaa markkinakansan lämpimästi tervetulleeksi juhlatunnelmaan!
Lappajärven perinteiset kesämarkkinat tarjoavat iloista markkinameininkiä, tänä vuonna erityisellä juhlavuositwistillä!
Lappajärven Yrittäjät ry. / Kaisu Huhtala
Kaksi katkeraa pariskuntaa, palvelutahtoinen terapeutti ja vähäpuheinen teini ajautuvat törmäyskurssille pikkukaupungissa, jossa kaikki haluaisivat olla jossain muualla. Avioliitto-ongelmat nousevat pintaan, kun pariskunnat etsivät piristystä ja potkua omiin suhteisiinsa mm. musiikkiterapian avulla. Löytyykö lopulta yhteinen sävel? Osuuko Amorin kaaresta lähtenyt nuoli maaliinsa? Se selviää kesällä 2019! Esityksessä mukana suomen eturivin näyttelijöitä ja laulajia. Musiikkina kuullaan suomalaisia tunnettuja pop-rock-ja iskelmälauluja, joiden tahdissa saa ja pitääkin laulaa! Tämä esitys tempaisee mukaansa takuuvarmasti! Lavalla nähdään: Nina Tapio, Ville Pusa, Sani, Janne Virtanen, Jani Karvinen ja Vieno Virtanen. Mukana myös Pasi Ojalan luotsaama livebändi. Käsikirjoitus: Janne Virtanen, Ville Pusa, Pasi Ojala Ohjaus: Janne Virtanen Esityksen kesto n. 2h, sisältää väliajan Tuotanto: Otus-tuotanto Oy Upeissa Lappajärven kesäteatterin maisemissa. Katettu katsomo ja maisemaravintolan palvelut. Kysy elämyspaketteja lipunmyynnistämme !
Itäkyläntie 97( Halkosaari), 62600 Lappajärvi.
Musiikin täyteinen komedia parisuhteiden kimuranteista koukeroista.
Pari Suhdetta - musiikin täyteinen komedia.
Vuosittainen Seinäjoen Helluntaiseurakunna järjestämä kesätapatuma kokoaa eri puolilta Suomea kävijöitä sekä naapurimaistakin. Mielenkiintoiset puhujavieraat tuovat tuulahduksia muualta päin maailmaa. Tämän vuoden vieraat tulevat Yhdysvalloista, Gary Wilkerson ja Loren Cunningham. Monipuolinen musiikkitarjonta sekä myös lapsille omaa ohjelmaa. Tervetuloa!
Tapahtuman ensimmäiset päivät Seinäjoen Helluntaikirkolla, pe illasta alkaen Seinäjoki Areenalla.
Kauden 2019 viides laskuvarjohyppäämisen alkeiskurssi Alavudella 25.7-28.7.2019. Tämä kurssi on intensiivikurssi, eli kurssi pidetään lyhyemmässa ajassa, ja myös päiväsaikaan viikolla. Kurssin aikana on myös mahdollista jäädä kerholle yöksi, ja iltaisin järjestetään jotain pientä mukavaa toimintaa hyppääjien kesken. Iltaohjelma ei ole pakollista, joten kotiinkin saa mennä illaksi, mutta emme sitä tietenkään suosittele. ;) Koulutuspaikkana toimii Alavuden lentokenttä osoitteessa Savikonkydöntie 129. Aikataulu: TORSTAI: Kurssin ensimmäisenä päivän on teoriaopetusta klo 10-17 sekä klo 17-> ryhmäytymistä, saunomista yms PERJANTAI: klo 12-18 käytännön harjoituksia, teoriakertaus ja kirjallinen sekä käytönnön koe. Klo 18-> vapaata hengailua, ajoissa nukkumaan! LAUANTAI: Lauantaina pistetään laskuvarjo selkään, istutaan koneeseen ja lähdetään hyppäämään! Hyppäämiseen kannattaa varata koko päivä. SUNNUNTAI: on varapäivä mikäli lauantaina ei ole hyppykeliä, tai emme ehdi hypätä kaikkia hyppyjä. Voit myös halutessasi jäädä kerholle jatkamaan hyppäämistä heti sunnuntaina, vaikka kurssihypyt olisi hypätty. Kurssilla opit kaiken mitä onnistunut laskuvarjohyppy pitää sisällään. Kurssin jälkeen voit jatkaa oppilasuraa kouluttajan ohjeistuksella, kunnes suoritat koehypyn ja saat itsenäisen hyppääjän lisenssin. Kurssin aikana saat lisätietoa miten jatkaa hyppääjän uraa. Kurssin hinta on 390€ ja se sisältää: - 2 pakkolaukaisuhyppyä, sekä ensimmäisen itseaukaisuhypyn - Alavuden ilmailukerhon jäsenyys - vakuutuksen sekä itselle, että kolmannelle osapuolille vahingoista - Suomen ilmailuliiton jäsenyys ja Ilmailu-lehti - hyppykaluston käyttöoikeus koko oppilasuran ajalle - ilmainen jatkokoulutus koko oppilasuran ajalle (maksat vain hypyistäsi) -halutessasi saat myös kurssin ajan majoittua ilman majostusmaksua AIK:n tiloissa Meillä voit maksaa normaalien maksuvälineiden lisäksi myös Smartum-, TYKY-, Edenred-seteleillä sekä Sporttipassilla. Opiskelijakortilla saat hyppykursseistamme -10% alennuksen! Käy tutustumassa ja ilmoittautumassa osoitteessa www.alavudenilmailukerho.com Lisätietoa saat: - sähköpostilla alavudenik@gmail.coom - puhelimitse 045 121 5767 Tervetuloa Alavuden taivaalle!
Laskuvarjohypyn intensiivialkeiskurssi Alavudella
Kauden 2019 neljäs laskuvarjohyppäämisen alkeiskurssi 10.7-14.7.2019. Koulutuspaikkana toimii Seinäjoen lentokenttä Rengonharjulla sekä Alavuden lentokenttä, Savikonkydöntie 129. Ensimmäisenä päivänä kokoonnutaan Etelä-Pohjanmaan Ilmailukerholle osoitteeseen Ilmailukerhontie 27. Kerhorakennus ja lentokonehallit ovat kentän Seinäjoen puolisessa päässä. Kurssin ensimmäiset 2 päivää (ke ja to klo 17.30.00-21.00) ovat teoriapainotteisia, kolmas päivä (pe klo 17.30.00-21.00) tehdään käytännön harjoituksia. Lauantaina pistetään laskuvarjo selkään, istutaan koneeseen ja lähdetään taivaalle! Kurssilla opit kaiken mitä onnistunut laskuvarjohyppy pitää sisällään. Kurssin jälkeen jatkat oppilasuraa kouluttajan ohjeistuksella kunnes suoritat koehypyn ja saat itsenäisen hyppääjän lisenssin. Kurssin aikana saat lisätietoa siitä miten jatkaa hyppääjän uraa. Teoriaosuudet pidetään Seinäjoen lentokentällä Etelä-Pohjanmaan ilmailukerhon tiloissa ja käytännön harjoittelu, sekä hypyt Alavudella Koulutuspaikkana tällöin toimii Alavuden lentokenttä, Savikonkydöntie 129. Kurssin hinta on 390€ ja se sisältää: - 2 pakkolaukaisuhyppyä. - Alavuden ilmailukerhon jäsenyys - vakuutuksen sekä itselle, että kolmannelle osapuolille vahingoista - Suomen ilmailuliiton jäsenyys ja Ilmailu-lehti - hyppykaluston käyttöoikeus koko oppilasuran ajalle - ilmainen jatkokoulutus koko oppilasuran ajalle (maksat vain hypyistäsi) -halutessasi saat myös kurssin ajan majoittua ilman majostusmaksua AIK:n tiloissa Meillä voit maksaa normaalien maksuvälineiden lisäksi myös Smartum-, TYKY-, Edenred-seteleillä sekä Sporttipassilla. Käy tutustumassa ja ilmoittautumassa osoitteessa www.alavudenilmailukerho.com Lisätietoa saat: - sähköpostilla alavudenik@gmail.coom - puhelimitse 045 121 5767 Tervetuloa Alavuden taivaalle!
Laskuvarjohypyn alkeiskurssi Seinäjoella
Mustikkavuoren tanssilavalla Ähtärissä tanssitaan ja lavalle nousee elävä legenda Markku Aro! Ravintolassa anniskeluoikeudet ja karaoke klo 00.30 saakka. Kioskista kahvia, pullaa, makkaraa ja virvokkeita. Huom! Lipunmyyti alkaa klo 18.30! Tervetuloa viihtymään!
Tanssit Ähtärin Mustikkavuoren tanssilavalla
Perus: 37 € Opiskelija: 18,50 € Ryhmä: 34 € VIP: 52 € Jousto: 42 €
Klopoti-klop ja SPAM-A-LOT! Kuningas Arthur ja (muihin tehtäviin täysin sopimattomat) pyöreän pöydän ritarit kopsuttelevat kesällä keskiajan Englannista meidän päiviimme saakka. Pähkähullu broadway-musikaali sekoittaa mytologisen tarinan ja glamööriä tihkuvat musikaalikliseet odottamattomiin käänteisiin ja hullunkurisiin hahmoihin. Jumalalta saatu tehtävä etsiä Graalin malja johdattaa ritarit seikkailuun, jossa sanavarastoltaan sangen rajoittuneet Ni-ritarit uhkaavat ritareiden henkeä, rääväsuinen fransmanni pelottelee ilmavaiva-aseellaan ja viattomasta luontokappaleesta paljastuu verenhimoinen peto. Vastustajat ovat kaikin puolin sisukasta sorttia: vaikka kädet ja jalat olisi sivallettu miekalla irti, kieli on kyllä terässä! Päät onkin pidettävä joko pystyssä tai kohdattava hirvittävän kummallinen kuolema. Sananikkari Mikko Koivusalon suomentaman musikaalin ensi-ilta on 6. heinäkuuta. Rooleissa Törnävän kesäteatterin lavalla nähdään Aku Hirviniemi, Olli Rahkonen, Anna Victoria Eriksson, Juha Hostikka, Henrik Hammarberg, Pihla Pohjolainen, Lauri Ketonen, Jyrki Numminen, Annina Rubinstein, Eeva Markkinen ja Ville Ortenvuori. Musikaalin ohjaa Mika Eirtovaara. Törnävän kesäteatteri on Seinäjoen keskustan tuntumassa (ei monenkaan kilometrin päässä osoitteessa Törnävänsaarentie 1). Liki 700-paikkainen katsomo on katettu ja teatterivieraita palvelee kesäravintola.
Kesän hauskin ja loisteliain musikaalikomedia Törnävän kesäteatterissa!
Koska peräkammaripojan äiti ei pääse matkaan, aukeaa Masa Marsullekin mahdollisuus tutustua maailman seitsemään ihmeeseen. Parivaljakko käy Egyptin pyramideilla, Italian pastapöydissä, tapaa Intian pyhän lehmän ja verryttelee Herra Hakkaraisen kanssa ikämiesnivelet vetreiksi kiinalaisella akrobatialla. Mutta miten kestää tassulalaiseen kauravelliin tottunut pukinvatsa etniset herkut? Irtoaako Las Vegasin kuuluisimmalta rock’n’roll-vuohelta Little McGoatilta boogie woogie? Ja mikä oikeastaan on maailman seitsemäs ihme? Herra Hakkaraisen seitsemän ihmettä sopii kaikille menevän musiikin, hauskojen hahmojen ja hupaisten juttujen ystäville.
Nyt on onnea matkassa! Mauri Kunnaksen ikisuosikki Herra Hakkarainen osallistuu unissaan arpajaisiin ja voittaa matkan maailman ympäri.
Soitto käy jalan alle, sillä tanssittajina Paviljongissa ovat alansa kotimaiset huiput. Tule ja hae! Kaksin aina kaunihimpi. Huomaathan, että tanssiliput myydään suoraan ovelta. Törnävänsaaren kesäkahvila on avoinna lavatanssien ajan.
Lavatanssit ovat täynnä tunnelmaa kauniilla Törnävänsaarella tänäkin kesänä – nyt sunnuntaisin! Tanssita, keinuta pellavapäätä…
Elektrobingo tiistaina 9.7. klo 16 Provinssi x Selmu Pop up -kahvilalla ( kauppatorilla, vanhalla torilla).
Tangoviikon kunniaksi Elektrobingon teema kietoutuu tangon ympärille
Pop up -kahvila Cafe Brasil kutsuu sinut ja ystäväsi viihtymään, tunnelmalliseen kesäkahvilaan, erikoiskahvien ja hyvän palvelun äärelle.